

VLADA REPUBLIKE HRVATSKE

Zagreb, 4. lipnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Državni inspektorat |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Domagoja Hajdukovića, u vezi s brojem ugostiteljskih objekata koji su prekršili zabranu rada |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Domagoja Hajdukovića, u vezi s brojem ugostiteljskih objekata koji su prekršili zabranu rada - odgovor Vlade

Zastupnik u Hrvatskome saboru, Domagoj Hajduković, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20), zastupničko pitanje u vezi s brojem ugostiteljskih objekata koji su prekršili zabranu rada.

Na navedeno zastupničko pitanje Vlada Republike Hrvatske, daje sljedeći odgovor:

Turistički inspektori Državnog inspektorata su u razdoblju od 21. ožujka do 19. travnja 2020. donijeli privremenu mjeru zabrane obavljanja ugostiteljske djelatnosti za 32 ugostiteljska objekta, jer nisu poštivali Odluku o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja, koju je donio Stožer civilne zaštite Republike Hrvatske (Narodne novine, br. 32/20 i 48/20).

Eventualno potrebna dodatna obrazloženja u vezi s pitanjem zastupnika, dat će dr. sc. Andrija Mikulić, glavni državni inspektor Državnog inspektorata.

PREDSJEDNIK

mr. sc. Andrej Plenković